b'\n_START_ARTICLE_\nKigeli V Ndahindurwa\n_START_PARAGRAPH_\nKigeli V Ndahindurwa  (29. kes\xc3\xa4kuuta 1936 Kamembe, Ruanda-Urundi \xe2\x80\x93 16. lokakuuta 2016 Washington D.C., Yhdysvallat) oli Ruandan viimeinen kuningas vuosina 1959\xe2\x80\x931961. Alkuper\xc3\xa4iselt\xc3\xa4 nimelt\xc3\xa4\xc3\xa4n kuningas oli Jean-Baptiste. H\xc3\xa4n k\xc3\xa4vi koulunsa Ruandassa ja Kongon demokraattisessa tasavallassa._NEWLINE_Kun kuningas Mutara Rudahigwasta tuli Ruandan kuningas vuonna 1931, h\xc3\xa4n aloitti maareformin tutsien ja hutujen v\xc3\xa4lill\xc3\xa4. Kuningas kuoli salaper\xc3\xa4isesti Bujumburassa Burundissa vuonna 1959. H\xc3\xa4nen veljest\xc3\xa4\xc3\xa4n Jean-Baptiste Ndahindurwasta tuli uusi kuningas. Hutut aloittivat helmikuussa 1959 kapinan, jota todellisuudessa rahoitti ja tuki Belgian armeija. Vuonna 1961 Kigeli V oli Kinshasassa, miss\xc3\xa4 h\xc3\xa4n tapasi YK:n p\xc3\xa4\xc3\xa4sihteerin Dag Hammarskj\xc3\xb6ldin. Samaan aikaan Belgian hallitus pakotti Kigelin maanpakoon. Kigeli asui maanpaossa Dar-es-Salaamissa Tansaniassa 1961\xe2\x80\x931962, mutta muutti Nairobiin Keniaan, miss\xc3\xa4 h\xc3\xa4n asui 1963\xe2\x80\x931971. Vuonna 1972 h\xc3\xa4n muutti Kampalaan Ugandaan ja asui siell\xc3\xa4 vuoteen 1978. H\xc3\xa4n muutti takaisin Nairobiin, miss\xc3\xa4 h\xc3\xa4n asui 1979\xe2\x80\x931992. Washingtoniin Yhdysvaltoihin h\xc3\xa4n muutti 1992.Kigeli asui Oaktonissa, Virginiassa._NEWLINE_Maanpaossa Kigeli puhui ja kirjoitti aktiivisesti Ruandan demokraattisesta tilanteesta. Ruandan kansanmurhan uhreja h\xc3\xa4n muisti pystytt\xc3\xa4m\xc3\xa4ll\xc3\xa4 muistomerkkej\xc3\xa4. H\xc3\xa4n luennoi Ruandan kulttuurista ja poliittisesta tilanteesta yliopistoissa ymp\xc3\xa4ri maailmaa. Etel\xc3\xa4-Afrikan entinen presidentti Nelson Mandela kuului kuninkaan yst\xc3\xa4viin._NEWLINE_Vuonna 2007 kuningas ilmoitti, ett\xc3\xa4 h\xc3\xa4n voisi palata Ruandaan, mutta vain jos saa asemansa takaisin._NEWLINE_Kigeli kuoli syd\xc3\xa4n- ja verisuonitautiin  aamulla sairaalassa Washington, D.C.:ss\xc3\xa4 16.10.2016   .Kigeli ei koskaan avioitunut joka kuuluu ehtona siihen ett\xc3\xa4 h\xc3\xa4n ei saisi oikeutta hallita kuninkaana silloin kun on ollut avioliitossa ulkomailla. _NEWLINE_Vaikka Kigeli ei koskaan avioitunut niin  9. tammikuuta 2017 kuninkaallinen hovi kuitenkin ilmoitti, ett\xc3\xa4 h\xc3\xa4nen veljenpoikansa, prinssi Emmanuel Bushayija (hallitsija nimell\xc3\xa4 Juhi VI) seuraa h\xc3\xa4nt\xc3\xa4 kuninkaana Ruandan valtaistuimelle . Emmanuel Bushayija on Kigelin velipuolen prinssi William Bushayijan poika. Emmanuel  on Britannian kansalainen ja asuu  nyky\xc3\xa4\xc3\xa4n  Suur-Manchesterin alueella, Britanniassa ja on aiemmin ty\xc3\xb6skennellyt PepsiColle Ugandassa._NEWLINE_Kigelin kuoleman j\xc3\xa4lkeen paljastui, ett\xc3\xa4 h\xc3\xa4nell\xc3\xa4 oli ainakin yksi tyt\xc3\xa4r, Jacqueline Rwivanga joka oli avioliitossa  Andrew Rugasin kanssa vuosina 1998-2015 ja on  viiden lapsen \xc3\xa4iti.'